**РЕГИОНАЛНА ДИРЕКЦИЯ ПО ГОРИТЕ- гр. ВЕЛИКО ТЪРНОВО**

**З А П О В Е Д**

№ 1

гр. Велико Търново, 04.01.2017 г.

 На основание чл. 10а, ал. 1 от Закона за държавния служители във връзка счл. 13, ал. 1 от Наредбата за провеждане на конкурсите за държавни служители и чл. 5, ал. 1, т. 8 от Устройствения правилник на РДГ

**Н А Р Е Ж Д А М :**

 І. Обявявам конкурс за длъжността: **„Главен горски инспектор”** при РДГ- Велико Търново - 1 работно място /звено Велико Търново-за общини Велико Търново, Павликени, Сухиндол и Свищов/.

ІІ.1.Минималните изисквания, предвидени в нормативните актове за заемане на длъжността „Главен горски инспектор” в дирекция „Горско стопанство” са:

- Образователна степен – висше образование - бакалавър;

- Професионален опит – 2 години;

- Ранг- IV младши;

 2.Специфични изисквания:

* Вид образование - "Висше лесовъдско образование" по специалност от професионално направление "Горско стопанство" с придобита професионална квалификация "инженер по горско стопанство" или "магистър-инженер по горско стопанство" или "магистър-инженер" по специалностите "Горско стопанство", "Лесовъдство", "Лесоползване", "Лесоустройство", "Ловно стопанство", "Селекция, семепроизводство и горски култури", "Защита на горите", "Стопанисване на горите", "Ловно и рибно стопанство", "Лесоползване и икономика на горското стопанство" в съответствие с изискванията на Закона за висшето образование съгласно т. 5 от § 1 от Допълнителните разпоредби на Закона за горите.
* Кандидатите следва да отговарят на изискванията по чл. 7 от Закона за държавния служител.
* Кандидатите следва да са навършили 18 г.
* Да не са осъждани за умишлено престъпление от общ характер, не са освободени от наказателна отговорност за извършено умишлено престъпление от общ характер с налагане на административно наказание по чл. 78а от Наказателния кодекс;
* Да притежават свидетелство за правоуправление на моторно превозно средство (МПС) - не по-ниска от категория "В";
* Да не страдат от психически заболявания;
* През последните три години да не са настанявани принудително в лечебно заведение по глава пета, раздел II от Закона за здравето и не са лекувани за употреба на наркотични вещества;
* Срещу кандидатите да не е образувано наказателно производство за умишлено престъпление от общ характер.
* През последните три години да не са нарушавали обществения ред три или повече пъти, за което са им налагани административни наказания;
* Спрямо кандидатите през последните три години да не са налагани мерки за защита по Закона за защита от домашното насилие;
* Да нямат задължения, за които е изпратено уведомление по чл. 182, ал. 2, т. 2, буква "б" или по чл. 221, ал. 6, т. 2 от Данъчно-осигурителния процесуален кодекс;
* Да не са с трайно намалена трудоспособност;
* Да са преминали курс за безопасно боравене с огнестрелно оръжие;
* Да са издържали успешно тест за професионална подготовка.

ІІІ.Начинът за провежда на конкурса е чрез решаване на тест и интервю.

ІV.Необходимите документи, които следва да бъдат представени от кандидатите за участие в конкурса са:

1. Заявление за участие по образец /Приложение № 2 към чл. 17, ал. 1 от Наредба за провеждане на конкурсите за държавни служители /Обн. ДВ, бр. 6 от 2004 г./;
2. Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност – по чл. 17, ал. 2, т. 1 от Наредбата за провеждането на конкурсите за държавните служители;
3. Копия от документи за придобита образователно-квалификационна степен;
4. Копия от съответните официални документи, доказващи професионален опит- трудова книжка, служебна книжка, осигурителна книжка, документ в превод на български език, заверен по съответния ред, удостоверяващ извършване на дейност в чужбина (в случай, че кандидатът има подобен професионален опит).
5. Автобиография;
6. Свидетелство за съдимост или съответен документ, удостоверяващо, че лицето не е осъждано за умишлено престъпление от общ характер;
7. Официален документ, издаден от орган на съдебната власт, удостоверяващ, че срещу лицето няма образувано наказателно производство за умишлено престъпление от общ характер;
8. Медицинско свидетелство от лечебно заведение, удостоверяващо, че лицето:
* не страда от психически разстройства;
* през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;
1. Документ от районния съд по местоживеене, удостоверяващ, че през последните 3 години:
* срещу лицето няма наложени мерки за защита по Закона за защита от домашното насилие;
* лицето не е нарушавало обществения ред три или повече пъти, за което са му налагани административни наказания;
1. Копие от свидетелство за управление на моторно превозно средство;
2. Копие от документ за успешно завършен курс за безопасно боравене с огнестрелно оръжие;
3. Медицинско свидетелство.

За участие в конкурс се допуска и кандидат, който не е получил документа по IV, т. 7, но представи документ, удостоверяващ, че лицето е подало заявление за издаването му.

 V. Документите следва да бъдат представени в деловодството на РДГ Велико Търново, бул.”България” № 23, лично от всеки кандидат или чрез пълномощник до 16.00 часа на 17.01.2017 година. При подаването им лицата се уведомяват от служителя в деловодството, за пречките за назначаване, посочени в чл.7, ал.2 от ЗДСл**,** като им се предоставя длъжностна характеристика за конкурсната длъжност.С входящ номер и дата се регистрират само заявленията, към които са представени всички посочени в тях документи.Заявления, подадени след изтичане на срока не се регистрират.

VІ. Обявлението за провеждане на конкурса да се изготви и изпрати за публикуване в местен ежедневник от Нели Петрова Николова- гл. експерт ЧР при РДГ- Велико Търново, като в деня на публикуването му се отрази в регистъра по чл. 61, ал. 1 от Закона за администрацията от Нели Петрова Николова- гл. експерт ЧР при РДГ- Велико Търново и се публикува на интернет страницата на РДГ- В.Търново от Атанас Атанасов – гл.специалист-системен администратор в РДГ В.Търново.

VІІ. Обявлението, списъците или други съобщения във връзка с конкурса да се обявят на информационното табло в РДГ Велико Търново, бул. „България” №23 в сроковете, цитирани в Наредбата за провеждане на конкурсите за държавни служители.

Препис от настоящата заповед да се връчи на Нели Петрова Николова- гл. експерт ЧР и на Евдокия Йорданова Досева – технически секретар за сведение и изпълнение и на инж. Зорка Серафимова Иванова – зам.директор за сведение.

Контрол по изпълнението на настоящата заповед възлагам на инж. Зорка Серафимова Иванова– зам.директор на РДГ В.Търново.

 **ДИРЕКТОР РДГ: /п/**

 **/инж. Н. Николов /**

Съгласувал: гл.ю.к.:............/п/.................

 /Цв. Сиракова/